Zeus

**Zeus** ili **Zevs** (grč. N **Ζεύς**, *Zeús*; G **Διός**, *Díos*) vrhovni je starogrčki bog, vladar Olimpa, bog neba i grmljavine. Njegova žena ujedno je i njegova sestra Hera, ali je imao mnogo potomaka s ostalim božicama i smrtnicama. Zeusov pandan u rimskoj mitologiji je Jupiter, a u egipatskoj Amon. Njegova mitologija i moći su slične, iako ne identične, onima iz indoevropskih božanstava kao što su Jupiter, Perkun, Perun, Indra, Dijus i Zojz. Usp. u sanskrtu *dyauš pítā*. Iz istog korijena dolazi i lat. ime Zeusovog pandana u rimskoj mitologiji, Jupitera: *Iupiter, Iovis* 2tēr*.

## Opis 
240 px|lijevo|mini|Zeusov hram u Olimpiji
Ljuti je gromovnik koji gađa munjama; dobri bog koji daje kišu. Njegova sveta ptica bila je zlatni orao kojeg je uvijek držao pored sebe, a često je i sam preuzimao orlovo obličje. Poput Zeusa, orao je bio simbol snage, hrabrosti i pravde. Zeusovo najdraže drvo je hrast.

**Zeusovi Epiteti**
* *Olympios* - označavalo je Zeusovo kraljevanje kao vrhovnog boga Olimpljana, a i na panhelenskom festivalu u Olimpiji.
* *Panhellenios* - Zeus svih Helena, posvećen mu je poznat Eakov hram u Egini.
* *Xenios* - zaštitnik gostoljubivosti i gostiju, spreman osvetiti se svakom ko učini nešto nažao strancu.
* *Horkios* - čuvar zakletvi, otkriveni bi lažljivci morali napraviti Zeusov kip, najčešće u Olimpiji.
* *Agoraios* - pazio je nad poslovima i samom agorom te kažnjavao nepoštene trgovce.

## Umjetnost 
Zeus je često prikazivan u grčkoj umjetnosti, kao bradati muškarac u srednjim godinama. Najveličanstveniji je njegov prikaz u Olimpiji. Često prikazuje i uz Heru, u staroj Grčkoj, a i u renesansi. Agostino Carracci je naslikao slike Jupitera i Junone, pandana Zeusa i Here.

## Kult 
Olimpija je bila središte svih onih koji su htjeli častiti svog vrhovnog boga. Ondje su se održavale i poznate Olimpijske igre. Postojao je i Zeusov oltar napravljen od pepela, od ostataka žrtvovanih životinja. Ovdje je bio i Zeusov kip u Olimpiji, jedno od sedam svjetskih čuda. Božanski kip od slonove kosti i ebanovine, bogato ukrašen zlatom i dragim kamenjem. Vjerovalo se da ga je napravio kipar Fidija, a Grci su smatrali nesretnim onog ko nije vidio taj kip. Uz njega su vezane i brojne legende.

## Rođenje 
[mini|230px|Zeusova glava, bista u [Britanski muzej|Britanskom muzeju.]]
Kron je naučio od svojih roditelja da će ga svrgnuti njegov sin, baš kao što je on to učinio svom ocu Uranu, nakon što ga je kastrirao. Progutao je svoje potomke - Demetru, Heru, Hada, Hestiju, Rejinu i njegovu djecu, da se proročanstvo ne bi ispunilo. Kad su se rodili Posejdon i Zeus, Reja je iznijela Geji plan da spasi svoju djecu. Reja je potajno rodila Zeusa na Kreti, i dala ga na čuvanje Geji, a Kronu je dala kamen umotan u povoje (poznat kao *omphalos* kamen), koji je on progutao nesvjestan da to nije njegovo dijete. Također je, prema nekim izvorima, progutao i kozu misleći da je Posejdon.

U nekim verzijama mita Zeusa je na Kreti odgojila koza Amalteja, a *Kouretes*, naoružani plesači vikali su i pljeskali da bi sakrili djetetov plač od Krona. U drugoj verziji mita, Zeusa je odgojila nimfa Adamanteja koja ga je sakrila objesivši ga na drvo užetom tako da je bio između zemlje, neba i mora kojima je vladao njegov otac Kron. Posljednja verzija mita govori da ga je odgojila njegova baka, Geja. Postoje još rjeđe priče da ga je odgojila nimfa Kinosura koju je, da bi joj zahvalio, Zeus postavio među zvijezde ili da ga je odgojila nimfa Melisa koja ga je dojila kozjim mlijekom.

## Svrgavanje Krona 
[mini|230px|John Flaxman: Zeus na prijestolju, s Hermesom i Atinom

[mini|lijevo|Zeus s lovorovim vijencem, [4. vijek p. n. e.]]

Poznate su i brojne alegorije o Zeusovoj seksualnoj naravi i njegovim djelima. Kad mu je majka Reja, predvidjevši kakve će sve nezgode izazvati njegova pohlepna priroda, zabranila da se ženi, on joj je ljutito zaprijetio da će je silovati. Ona se na to smjesta pretvorila u otrovnu zmiju, ali Zeusa ni to nije obeshrabrilo nego se i on pretvorio u mužjaka te je, savivši se oko nje u nerazrješiv čvor, ostvario svoju prijetnju.

Zeus se upuštao u brojne afere, ali se često bojao Herinih reakcija te svojim izabranicama dolazio u raznim obličjima. Evropi je došao u obličju bika, Ledi kao labud, Kalisti je došao u obličju Apolona/Artemide, Danaji, Perzejovoj majci, stigao je u obličju zlatne kiše.

Upuštao se u veze i s muškarcima, a najpoznatiji je mit o Ganimedu kojeg je u obličju orla doveo na Olimp da mu postane ljubavnikom i vinotočom. Usprkos brojnim slabostima karakterističnima za posve običnog čovjeka, Grci su ovog vrhovnog boga posvuda obožavali, posebno u Dodoni i Olimpiji. Od svih sinova najdraži mu je Heraklo kojeg je posmrtno uzvisio na Olimp kao božanstvo, a od kćeri Atena. Zeus je imao vezu s Ganimedom nakon što je njegov brat Posejdon bio zaljubljen u Pelopsa.

## Svrgavanje Zeusa 
[mini|[Gustave Moreau: Prometej, s orlom, Zeusovom životinjom]]
Zeusov otac Kron svrgnuo je svog oca Urana, a to se isto trebalo dogoditi i samom Zeusu. Eshil u svom *Okovanom Prometeju* donosi da je Prometej znao koja će Zeusova žena nositi dijete koje će ga svrgnuti, ali nije htio to reći. To je bio još jedan razlog njegova kažnjavanja, stoga ga je Zeus okovao za stijenu gdje mu je orao, Zeusov simbol, kljucao jetru koja bi, budući da je bio Titan, svakog dana bila obnovljena.
mini|240 px|lijevo|Zeus sa orlom, vaza u Louvreu
**Ija**: Pa zar je Zeusu ikad pasti s prijestolja?
**Prometej**: S veseljem, mislim, gledala bi zgodu tu!
**Ija**: A kako ne bih, kad od Zeusa trpim zla?
**Prometej**: Ta da je tako, prosto li je eto znat.
**Ija**: A ko će njemu žezlo otet kraljevsko?
**Prometej**: Sam sebi -- taštog srca svoga snovima.
**Ija**: A kako? Kaži, ako nema štete ti!
**Prometej**: Pirovat pir će, s kog će jednom kajat se.
**Ija**: Sa bićem božjim, ljudskim? Kaži, smiješ li?
**Prometej**: Što pitaš, s kakvim? To se kazat ne smije.
**Ija**: A hoće li ga žena svrgnut s pnjestola?
**Prometej**: Jest! Sina boljeg, nego je otac, rodit će.
**Ija**: A nema li mu lijeka od te kobi zle?
**Prometej**: Ne, - ako ovih ne riješim se okova!

## Također pogledajte 
* Jupiter (mitologija)

## Reference 
## Vanjski linkovi 
* Zeus u klasičnoj literaturi i umjetnosti 
* Zeus u grčkoj mitologiji 

Kategorija:Olimpski bogovi
Kategorija:Mitologija